joelniklaus/EU_Wikipedias huggingface dataset:
Yamoudou Camara

Jamudu Kamara (g. 1987 m. rugpjūčio 12 d. Sevre) – Prancūzijos futbolininkas, gynėjas.

Biografija 

Kelerius metus pažaidęs Prancūzijoje, 2010 m. perėjo į Panevėžio „Ekrano“ klubą, tačiau 2011 m. išvyko į Rumuniją.

Nuorodos 
 Futbolinis.lt
 Transfermarkt.co.uk

Prancūzijos futbolininkai
Užsienio futbolininkai Lietuvos komandose
FK Čirpan

Čirpano FK – Bulgarijos futbolo klubas iš Čirpano.

Istorija

Pasiekimai

Nuorodos 
 SOCCERWAY

Cirpan
Hamadano provincija

Hamadano provincija () – provincija Irano vakaruose. Administracinis centras – Hamadanas.

Geografija 

Provincijos paviršius kalnuotas, teritorija driekiasi Zagroso kalnų dalis. Žiemos vėsios, vasaros vidutiniškai karštos.

Gyventojai 

Provincijoje gyvena persai, azerbaidžaniečiai, kurdai, lurai, lakai.

Didžiausi miestai: Hamadanas, Malajeras, Nahavandas, Asadabadas, Toiserkanas, Baharas.

Administracinis suskirstymas 
 
Provincija padalinta į 8 šahrestanus:
 Rezano šahrestanas
 Kabudrahango šahrestanas
 Baharo šahrestanas
 Hamadano šahrestanas
 Asadabado šahrestanas
 Toiserkano šahrestanas
 Nahavando šahrestanas
 Malajero šahrestanas

Irano provincijos
Kermanšaho provincija

Kermanšaho provincija () – provincija Irano vakaruose. Administracinis centras – Kermanšahas.

Geografija 

Provincija vakaruose ribojasi su Iraku. Paviršius kalnuotas, iškilęs 2805 m aukščio Sefid Koho kalnas. Teka Sarabo upė, sudaranti derlingą slėnį.

Gyventojai 

Provincijoje gyvena persai, kurdai, azerbaidžaniečiai, lurai ir kt.

Didžiausi miestai: Kermanšahas, Islamabade Gerbas, Harsinas, Kangavaras, Džavanrudas, Sonkoras.

Administracinis suskirstymas 
 
Provincija padalinta į 14 šahrestanus:
 Dalaho šahrestanas
 Gilane Gerbo šahrestanas
 Harsino šahrestanas
 Islamabade Gerbo šahrestanas
 Džavanrudo šahrestanas
 Kangavaro šahrestanas
 Kermanšaho šahrestanas
 Pavės šahrestanas
 Kasre Širino šahrestanas
 Ravansaro šahrestanas
 Sahnės šahrestanas
 Sarpole Zahabo šahrestanas
 Salase Babadžanio šahrestanas
 Sonkoro šahrestanas

Irano provincijos
Kurdistanas
Mindaugas Bagužis

Mindaugas Bagužis (g. 1983 m. balandžio 10 d. Plungėje) – Lietuvos futbolininkas, gynėjas.

Biografija 

Karjerą pradėjo Plungės „Babrunge“. 2004 m. perėjo į FBK Kaunas, su kuriuo tapo Lietuvos čempionu. 

Žaidė įvairiuose Lietuvos klubuose (FBK Kaunas, FK Šilutė, FK Kruoja Pakruojis). Buvo išvykęs į Latviją bei Estiją.

Nuo 2016 m. atstovavo FK Palanga ekipą. 

2019 m. vasarą žaidėjas paliko FK Palanga.

Pasiekimai 

 A Lygos laimėtojas: 2007, 2008 m.
 LFF supertaurės laimėtojas: 2007 m.

Išnašos

Nuorodos 
 Futbolinis.lt
 Transfermarkt.de
 Footballdatabase.eu

Lietuvos futbolininkai
Tomas Kavolis

Tomas Kavolis (g. 1979 m. sausio 26 d.) – Lietuvos futbolininkas, saugas.

Pasiekimai 

 A lygos čempionas: 2005 m.
 LFF taurė: 1999 m.
 LFF supertaurė: 2005 m.

Nuorodos 
 Futbolinis.lt

Lietuvos futbolininkai
Gintas Širmelis

Gintas Širmelis (g. 1978 m. gegužės 9 d.) – Lietuvos futbolininkas, saugas.

Biografija 

Tėvas – futbolininkas ir treneris Saulius Širmelis.

1995–2001 m. žaidė Vilniaus komandose, 2003 m. su FBK Kaunas klubu tapo Lietuvos čempionu. 2005–2006 m. žaidė TVMK Tallinn klube.

Nuorodos 
 Futbolinis.lt
 Worldfootball.net
 Transfermarkt.co.uk

Lietuvos futbolininkai
Genovaitė Burneikienė

Genovaitė Talkevičiūtė-Burneikienė (1940 m. spalio 9 d. Rokiškyje, Kauno apskrityje – 2021 m. gruodžio 17 d. Vilniuje) – Lietuvos žurnalistė, mokslininkė.

Biografija 
1959 m. baigė Žeimių vidurinę mokyklą, 1961 m. Kauno statistikos technikumą, 1972 m. Vilniaus universiteto Istorijos fakultete įgijo žurnalistikos specialybę.

Nuo 1972 m. Vilniaus universiteto Žurnalistikos katedros jaunesnioji mokslinė bendradarbė, 1984 m. Periodinės spaudos mokslinio tyrimo laboratorijos mokslinė bendradarbė. Nuo 1991 m. Žurnalistikos instituto mokslo darbuotoja. Dėstė žurnalistikos teorijos ir praktikos speckursus „Žurnalistikos auditorija“. Tyrinėjo periodinės spaudos funkcionavimo ypatumus, žurnalistikos auditorijos požiūrį į žiniasklaidą, kitus lietuvių periodinės spaudos raidos aspektus.  Paskelbė mokslinių straipsnių leidiniuose „Žurnalistika“, „Žurnalist“ ir kt. moksliniuose leidiniuose. Rašiniai spausdinti leidiniuose „Šeima“, „Literatūra ir menas“, „Kalba Vilnius“.  Žurnalistikos enciklopedijos straipsnių autorė.

Bibliografija 
 Rajono savaitraštis: dabartis ir perspektyvos: mokomoji priemonė. – Vilnius, 1985. – 86 p.: lent.
 Iš lietuvių knygnešystės ir periodikos istorijos (sudarė). – Vilnius: VU leidykla, 1994. – 24 p. – ISBN 9986-19-041-X

Šaltiniai 

Lietuvos žurnalistai
Lietuvos dėstytojai
Lietuvos enciklopedininkai
Česlovas Burba

Česlovas Burba (g. 1962 m. rugpjūčio 7 d. Aukštadvaryje, Lazdijų rajonas) – Lietuvos radijo žurnalistas, redaktorius.

Biografija 
1980 m. baigė Veisiejų vidurinę mokyklą, 1985 m. Vilniaus universiteto Istorijos fakultete – žurnalistiką. 1985 m. Valstybinio radijo ir televizijos komiteto korespondentas. 1986–1992 m. vyresnysis redaktorius, 1992–1993 m. Radijo informacijos redakcijos vyr. redaktorius. Lietuvos radijo ir televizijos laidų atsakingasis vedėjas 1992 m. Seimo rinkimų bei 1993 m. LR Prezidento rinkimų kampanijos metu. 1993–1998 m. radijo stoties „Laisvoji banga“ steigėjas ir direktorius. Rengė radijo laidas žemės ūkio, pramonės ir ekonomikos klausimais.  Lietuvos radijo laidos „Lietuvos diena“ vedėjas.

Įvertinimas 
 1993 m. Sausio 13-osios atminimo medalis

Šaltiniai 

Lietuvos radijo žurnalistai
Lietuvos redaktoriai
Ilamo provincija

Ilamo provincija () – provincija Irano vakaruose. Administracinis centras – Ilamas.

Istorija 

Provincija yra senovinės Elamo valstybės žemėse.

Geografija 

Provincija vakaruose ribojasi su Iraku. Paviršius kalnuotas, priklauso Zagroso kalnų masyvui. Aukštis iki 2790 m (Kane Seifi k.). Klimatas karštas, ypač pietuose (temperatūra iki 38 °C). Metinis kritulių kiekis – 578 mm.

Gyventojai 

Provincijoje gyvena daugiausia persai, kurdai ir luriai.

Didžiausi miestai: Ilamas, Dehloranas, Eivanas, Abdananas, Darešehras.

Administracinis suskirstymas 
 
Provincija padalinta į 8 šahrestanus:
 Abdanano šahrestanas
 Darešehro šahrestanas
 Dehlorano šahrestanas
 Eivano šahrestanas
 Ilamo šahrestanas
 Mehrano šahrestanas
 Malekšahio šahrestanas
 Širvano ir Čerdavelio šahrestanas

Irano provincijos
Lurestano provincija

Lurestano provincija () – provincija Irano vakaruose. Administracinis centras – Choremabadas.

Istorija 

Provincija įsikūrusi istoriniame Lurestano regione.

Geografija 

Paviršius kalnuotas, priklauso Zagroso kalnų masyvui. Daug viršūnių iškyla virš 4000 m aukščio (iki 4050 m, Oštoran Koho k.) ir yra beveik nuolat dengiamos sniego. Kalnuose prasideda keletas svarbių Irano upių – Zajanderudas, Karūnas, Džarabis, Diksas, Kerchė, Abi. Tarpukalnėse plyti derlingos lygumos. Būdingos vėsios žiemos ir karštos vasaros.

Gyventojai 

Vyraujanti tauta – luriai. Yra persų, lakių, kurdų ir kt.

Didžiausi miestai: Choremabadas, Borudžerdas, Dorudas, Kuhdeštas, Aligudarzas, Nurabadas.

Administracinis suskirstymas 
 
Provincija padalinta į 10 šahrestanų:
 Aligudarzo šahrestanas
 Eznos šahrestanas
 Borudžerdo šahrestanas
 Delfano šahrestanas
 Dorudo šahrestanas
 Dorės šahrestanas
 Choremabado šahrestanas
 Kuhdešto šahrestanas
 Selselės šahrestanas
 Poldohtaro šahrestanas

Irano provincijos
Čeharmehalio ir Bachtiarijos provincija

Čeharmehalio ir Bachtiarijos provincija () – provincija Irano vidurio pietuose. Administracinis centras – Šehrekordas.

Geografija 

Paviršius kalnuotas (ypač pietuose), priklauso Zagroso kalnų masyvui. Šiaurėje yra derlingų slėnių. Klimatas vasarą karštas (iki 35 °C), žiemą būna šalnų, sniego. Kritulių nedaug (~240 mm per metus), dauguma jų iškrinta žiemą. Svarbiausios upės – Karūnas, Zajanderudas.

Gyventojai 

Vyraujančios tautos – bachtiarai, luriai, kaškajai, persai.

Didžiausi miestai: Šehrekordas, Borudženas, Farohšehras, Farsanas.

Administracinis suskirstymas 
 
Provincija padalinta į 6 šahrestanus:
 Ardalo šahrestanas
 Borudženo šahrestanas
 Farsano šahrestanas
 Kuhrango šahrestanas
 Lordegano šahrestanas
 Šehrekordo šahrestanas

Irano provincijos
Gytis Gelgota

Gytis Gelgota (g. 1976 m. liepos 4 d.) – Lietuvos futbolininkas, gynėjas.

Biografija 

Žaidęs Lietuvos jaunimo rinktinėje. Vėliau pradėjo dirbti treneriu Švedijoje.

2020 m. įgijo UEFA PRO trenerio licenciją.

Laimėjimai 
 A Lyga: 1999, 2000, 2001, 2002 m.
 LFF taurė: 1996, 2002 m.
 LFF supertaurė: 1996, 2002 m.

Nuorodos 
 Futbolinis.lt
 Footballdatabase.eu

Lietuvos futbolininkai
Nerijus Mačiulis (1983)

Nerijus Mačiulis (g. 1983 m. balandžio 1 d.) – Lietuvos futbolininkas, saugas.

Biografija

Žaidė Jėgeriai Kaunas (2000–2002; 2005), FBK Kaunas (2000, Lietuvos čempionas; 2005), Sūduva Marijampolė (2002; 2006–2007), LKKA Atletas Kaunas (2003), FK Šilutė (2004–2006), Atlantas Klaipėda (2008), Tauras Tauragė (2009–2011), FK Kruoja Pakruojis (2012-2015), FC Stumbras (2016), Kazlų Rūdos Šile (nuo 2017).

Trenerio karjera 
2020 m. sausio 6 d. pranešta, kad tapo Roko Garasto asistentu Kauno Žalgiryje.

Biografija rinktinėse
Žaidė Lietuvos jaunimo rinktinėse.

Išnašos

Nuorodos
 Futbolinis.lt

Lietuvos futbolininkai
Eugenijus Bunka

Eugenijus Bunka (g. 1950 m. lapkričio 23 d. Plungėje) – Lietuvos žurnalistas, rašytojas, kraštotyrininkas.

Biografija 
Vilniaus universitete studijavo geologiją, rusų kalbą ir literatūrą, 1983 m. baigė žurnalistikos specialybę.

Plungės liaudies kūrybos gaminių įmonėje Minija dirbo gintaro meistru, medžio drožėju, vėliau Fotografijos meno draugijos Žemaitijos skyriaus redaktorius ir sekretoriumi. Nuo 1977 m. Plungės rajono laikraščio „Kibirkštis“ redakcijos skyriaus vedėjas. 1989–1994 m. laikraščio „Respublika“, 1994–1996 m. laikraščio „Diena“ korespondentas Žemaitijoje. Rašė apie žmonių tarpusavio santykius, ryšius su aplinka ir gamta, ekonomikos klausimais.  Vėliau laikraščio „Klaipėda“ redaktoriaus pavaduotojas, Rietavo miškų urėdijos atstovas ryšiams su visuomene.

Balticum TV kraštotyros laidų „Žemaitijos labirintais“ vienas autorių.

Pirmąjį apsakymą išspausdino žurnale „Nemunas“. 1988 m. jo literatūrinis scenarijus multiplikaciniam filmui „Paukštė“ užėmė pirmąją vietą respublikiniame konkurse.

1982 m.  Platelių plaukimo maratono iniciatorius. Lions klubo narys. Jakovo Bunkos labdaros ir paramos fondo vykdantysis direktorius.

Bibliografija 
 Medžioklė. Fantastiniai apsakymai, 2005 m.
   Takas per Rietavo miškų urėdiją. Straipsniai ir informacijos, 2005 m.
 Lopaičiai. Sustingęs laikas. 2007 m.
   Kita legendų kalba, 2010 m.
   Legendų šnabždesiai, 2016 m.
   Pėdsakai Platelių gatvelėse, 2021 m.
   Pasaulio plungiškiai maižiešiai, 2022 m.

Šaltiniai

Nuorodos 
 „Žemaitijos labirintais“

Lietuvos kraštotyrininkai
Lietuvos ryšių su visuomene specialistai
Lietuvos žurnalistai
Saris (grafystė)

Saris () – grafystė, esanti pietryčių Anglijoje. Grafystė ribojasi su Didžiuoju Londonu, Kentu, Rytų Saseksu, Vakarų Saseksu, Hampšyru ir Berkšyru. Pagrindinis grafystės miestas yra Gildfordas. Saris padalintas į 11 sričių.

Anglijos grafystės
Ion Antonescu

Jonas Antoneskus (; 1882 m. birželio 15 d. – 1946 m. birželio 1 d.) – rumunų karininkas, valdęs Rumuniją antrojo pasaulinio karo metais, vėliau nuteistas už karo nusikaltimus. Antoneskus, Rumunijos Armijos karininkas pagarsėjo 1907 m. valstiečių sukilime ir pirmojo pasaulinio karo metais. Tarpukariu simpatizavo antisemitinėms fašistinėms Nacionalinei krikščionių partijai ir Geležinei gvardijai. Buvo karinis atašė Prancūzijai, vėliau – generalinio štabo vadas, Oktaviano Gogos kabinete trumpai ėjęs gynybos ministro pareigas. Vėlyvajame ketvirtajame dešimtmetyje dėl politinių pažiūrų karaliaus Karolio II įsakymu buvo sulaikytas, tačiau vėl iškilo 1940 m. politinės krizės metu ir įkūrė Nacionalinę legionierių valstybę, įtemptą partnerystę su Geležinės gvardijos lyderiu Horija Sima. Sudaręs aljansą su Nacistine Vokietija ir Ašimi bei užsitikrinęs Hitlerio paramą, 1941 m. legionierių sukilimo metu Geležinę gvardiją eliminavo. Buvo ne tik šalies ir vyriausybės vadovas, bet 1941-43 m. kartu ėjo ir užsienio reikalų ministro pareigas. Po Barbarosos operacijos, kurioje dalyvavo ir jau tuomet Ašiai priklausanti Rumunija (ir kurios metu Rumunija atgavo TSRS aneksuotas Besarabiją ir Šiaurės Bukoviną) jis tapo ir Rumunijos maršalu.

Antoneskus nepriklausomai nuo sąjunginės Vokietijos vykdė Holokaustą – jo metu išžudyta 400 000 Besarabijos, Ukrainos ir Rumunijos žydų bei Rumunijos čigonų.

Antonescu
Antonescu
Eugenijus Bukinas

Eugenijus Bukinas (g. 1957 m. sausio 1 d. Garliavoje, Kauno rajonas) – Lietuvos žurnalistas, diplomatas.

Biografija 
1980 m. Vilniaus universiteto Istorijos fakultete baigė žurnalistikos specialybę. 1988–1990 m. studijavo Maskvos diplomatinėje akademijoje.

1980–1988 m. LSSR užsienio reikalų ministerijos Spaudos ir informacijos skyriaus pirmasis sekretorius. 1990–1991 m. Lietuvos užsienio reikalų ministerijos Referentūros skyriaus pirmasis sekretorius, Užsienio reikalų ministerijos pirmasis sekretorius. 1991–1992 m. Nepriklausomų valstybių sandraugos šalių skyriaus vedėjas.

Nuo 1992 m. dienraščio „Lietuvos rytas“ vyriausiojo redaktoriaus pavaduotojas. Daugiausia rašė užsienio politikos klausimais, rengia komentarus.  Vėliau dienraščio „Verslo žinios“ naujienų redaktorius. 2009–2012 m. Seimo nario Gedimino Navaičio padėjėjas-sekretorius, Migracijos departamento prie Vidaus reikalų ministerijos Bendrųjų reikalų skyriaus vyriausiasis specialistas.

Šaltiniai 

Lietuvos redaktoriai
Lietuvos diplomatai
Rimantas Kazlauskas

Rimantas Kazlauskas (g. 1973 m. gegužės 8 d.) – Lietuvos futbolininkas.

Biografija 

Žaidė Inkaras Kaunas (1991, 1994–1997), Ranga-Politechnika Kaunas (1995), Nevėžis Kėdainiai (2002), Neris Karmėlava (2003–2004) komandose.

Sužaidė 1 rungtynes Lietuvos rinktinėje.

Nuorodos 
 Futbolinis.lt
 National-football-teams.com
 Eu-football.info

Lietuvos futbolininkai
Birutė Ona Boreišienė

Birutė Ona Boreišienė (1928 m. gegužės 24 d. Aleniškyje, Stačiūnų valsčius, Šiaulių apskritis – 2018 m. balandžio 30 d. Vilniuje) – Lietuvos pedagogė, žurnalistė, redaktorė.

Biografija 
1947 m. baigė Radviliškio gimnaziją. 1947–1953 m. studijavo Vilniaus pedagoginiame ir Šiaulių mokytojų institututuose. 1947–1961 m. Kuršėnų vidurinės mokyklos mokytoja, Švenčionių vidurinės mokyklos mokytoja, Telšių vidurinės mokyklos mokytoja ir mokymo dalies vedėja.

1955–1960 m. Telšių rajono laikraščio „Komunizmo aušra“ redaktorė. 1961–1965 m. žurnalo „Tarybinė mokykla“ vyr. redaktorė, 1965–1986 m. žurnalo „Tarybinė moteris“ vyr. redaktorė. 1991 m. laikraščio „Rankdarbiai“ redaktorė.

Nuo 1968 m. Lietuvos žurnalistų sąjungos narė. Daugiausia rašė pedagoginėmis, jaunimo auklėjimo bei moterų gyvenimo, žmonių tarpusavio bendravimo temomis. Nuo 1971 m. kandidatė į LKP CK narius. Ilgametė Lietuvos moterų tarybos pirmininkė. Tautodailininkų sąjungos narė, surengė per 20 personalinių rankdarbių parodų. 

Palaidota Saulės kapinėse.

Bibliografija 
 Pasaulio moterys – didelė jėga kovoje už taiką ir lygiateisiškumą: medžiaga lektoriui. – Vilnius, 1966. – 16 p.
 Tarptautinė moters diena: medžiaga lektoriui. – Vilnius, 1968. – 14 p.
 Kovo 8-ji – tarptautinė moters diena: medžiaga lektoriui. – Vilnius, 1970. – 18 p.
 Tarptautinė moters diena – kovo 8-oji: medžiaga lektoriui. – Vilnius, 1975. – 14 p.
 Gražu, praktiška, madinga. – Vilnius: Mintis, 1988. – 105 p.: iliustr. – ISBN 5-417-00100-7
 Jaunai šeimai: naudingi patarimai / iliustr. Dalytė Mockienė. – Kaunas: Šviesa, 1991. – 86 p.: iliustr. – ISBN 5-430-00780-3

Įvertinimas 
 1978 m. LSSR nusipelniusi žurnalistė

Šaltiniai 

Lietuvos redaktoriai
Lietuvos pedagogai
Kohgilujės ir Bojerahmedo provincija

Kohgilujės ir Bojerahmedo provincija () – provincija Irano pietuose. Administracinis centras – Jasudžas.

Geografija 

Paviršius kalnuotas (ypač pietuose), priklauso Zagroso kalnų masyvui. Aukščiausias taškas – Dena (4409 m). Kalnų šlaitus dengia ąžuolų miškai.

Gyventojai 

Vyraujančios tautos – luriai, kaškajai, persai.

Didžiausi miestai: Jasudžas, Gačsaranas, Dehdeštas, Čeremas.

Administracinis suskirstymas 
 
Provincija padalinta į 5 šahrestanus:
 Bahmėjaus šahrestanas
 Bojerahmado šahrestanas
 Denos šahrestanas
 Gačsarano šahrestanas
 Kohgilujės šahrestanas

Irano provincijos
Bušehro provincija

Bušehro provincija () – provincija Irano pietuose. Administracinis centras – Bušehras.

Geografija 

Provincija nusidriekusi Persijos įlankos pakrantėje. Jos priekrantės zonoje glūdi didžiausi pasaulyje gamtinių dujų telkiniai. Į Bušehro provincijos sudėtį patenka įlankoje esanti Chargo sala. Sausumos paviršius kalnuotas, skurdus. Būdingas karštas ir drėgnas klimatas.

Gyventojai 

Vyraujančios tautos – luriai, persai, yra imigrantų arabų, pakistaniečių, indų ir kt.

Didžiausi miestai: Bušehras, Borazdžanas, Bender Genevė, Chormodžas.

Administracinis suskirstymas 
 
Provincija padalinta į 9 šahrestanus:
 Bušehro šahrestanas
 Daštestano šahrestanas
 Dašti šahrestanas
 Dajero šahrestanas
 Deilamo šahrestanas
 Genevės šahrestanas
 Džamo šahrestanas
 Kangano šahrestanas
 Tangestano šahrestanas

Irano provincijos
Eggert Jónsson

Egertas Gunturas Junsonas (g. 1988 m. Reikjavike) – islandų futbolininkas žaidžiantis Premier League, Wolverhampton Wanderers klube. Prieš tai žaidė Škotijos Heart of Midlothian klube.

Nuorodos 
 Eggert Jonsson karjera ir statistika

Islandijos futbolininkai
Heart of Midlothian FC žaidėjai
Hormozgano provincija

Hormozgano provincija () – provincija Irano pietuose. Administracinis centras – Bandare Abasas.

Geografija 

Provincija nusidriekusi Persijos įlankos, Hormūzo sąsiaurio bei Omano įlankos pakrantėje – įlinkyje, esančiame priešais Musandamo pusiasalį. Provincijai priklauso daug salų priekrantėse (Kešmas, Kišas, Lavanas, Larakas, Ormūzas, Faroras, Abu Musa ir kt.). Sausumos paviršius kalnuotas, apima pietinį Zagroso kalnų pakraštį. Klimatas labai karštas ir drėgnas, tačiau kritulių iškrenta labai mažai. Yra keletas UNESCO biosferos rezervatų.

Gyventojai 

Vyraujančios tautos – persai, arabai, baludžai ir kt.

Didžiausi miestai: Bandare Abasas, Minabas, Rudanas, Bandare Lengė, Kešmas, Kišas, Hadžiabadas.

Administracinis suskirstymas 
 
Provincija padalinta į 11 šahrestanų:
 Abu Musos šahrestanas
 Bandare Abaso šahrestanas
 Bandare Lengės šahrestanas
 Bastako šahrestanas
 Hadžiabado šahrestanas
 Džasko šahrestanas
 Chemyro šahrestanas
 Minabo šahrestanas
 Parsiano šahrestanas
 Kešmo šahrestanas
 Rudano šahrestanas

Irano provincijos
Rudolf Skácel

Rudolfas „Rudi“ Skacelis (g. 1979 m. liepos 17 d. Trutnove) – čekų futbolininkas. Čekijos rinktinės ir Hearts klubo saugas.

Nuorodos 
 Rudolf Skacel karjera ir statistika

Čekijos futbolininkai
Heart of Midlothian FC žaidėjai
Hong Jin-Ho

Hong Jin-Ho (kor. 홍진호, g. 1982 m.) – buvęs profesionalus StarCraft: Brood War žaidėjas iš Pietų Korėjos. Žaidė pseudonimu [NC]… YellOw ar trumpiau tiesiog YellOw. Pagrindinė jo komanda buvo "KTF MagicNs", o 2008 m. tarnybos kariuomenėje metu buvo oficialios Pietų Korėjos kariuomenės StarCraft komandos "Air Force ACE" kapitonu. Dėl savo agresyvaus žaidimo stiliaus YellOw yra pramintas "Storm Zerg" (Audros Zergu). Taip pat dažnai vadinamas "Sidabro karaliumi" ar "Antrosios vietos karaliumi" dėl nuolatinio antros vietos užėmimo turnyruose. Finaluose jis dažniausiai pralaimėdavo prieš Lim Yo-Hwan (Boxer).

Nors Hong Jin-Ho niekada nepavykę laimėti nei vienos iš pagrindinių Pietų Korėjos Brood War lygų (Starleague ir MSL), jis yra ne sykį laimėjęs pirmąją vietą nereguliariuose StarCraft turnyruose. Pagal sužaistų oficialių Brood War partijų skaičių YellOw yra trečias po Lim Yo-Hwan ir Lee Yoon Yeol

2011 m. Hong Jin-Ho oficialiai paskelbė apie savo pasitraukimą iš elektroninio sporto. Jo garbei buvo surengta atsisveikinimo šventė, kurioje tarp kitų dalyvavo žinomos StarCraft žvaigždės Lim Yo-Hwan ir Lee Yoon Yeol, o Pietų Korėjos dainininkas Park Wan Gyu atliko dainą, fone ekrane rodant įsimintiniausių YellOw karjeros epizodų montažą.

Karjera po Brood War 

Nuo 2011 m. rugpjūčio 12 d. GOM TV pradėjo rodyti realybės šou "Project A", kuriame trijų mokytojų padedamas, YellOw sieks patekti į Pietų Korėjos StarCraft II GSL Code A lygą (antroji pagal stiprumą lyga) ir taip pradėti savo profesionalią StarCraft II karjerą. 

2012 m. Hong Jin-Ho tapo naujai įkurtos League of Legends komandos „Xenics Storm“ treneriu.

2013 m. dalyvavo televizijos žaidimo The Genius pirmajame sezone, kurį ir laimėjo. Vėliau taip pat dalyvavo antrame (kartu su kitu žaidėjiu Lim Yo-Hwan) ir ketvirtame sezonuose.

Nuorodos ir šaltiniai 
 The Storm Zerg - Team Liquid straipsnis apie YellOw
 TL PD žaidėjo profilis

Išnašos 

Profesionalūs StarCraft žaidėjai
Pietų Korėjos asmenybės
Evaldas Razulis

Evaldas Razulis (g. 1986 m. balandžio 3 d.) – Lietuvos futbolininkas, puolėjas.

Biografija 

Karjerą pradėjo 2002 m. Nafta Mažeikiai klube, vėliau žaidė Rusijoje. 2008 m. sugrįžo į Lietuvą. Žaidė Lietuvos jaunimo rinktinėse. 2012 m. kovo pabaigoje persikėlė į Klaipėdos „Atlanto“ klubą.

Lietuvos rinktinėje debiutavo varžybose prieš Albaniją, jų metu įmušė įvartį.

Trenerio karjera 
2020 m. įgijo UEFA B trenerio licenciją.

Šaltiniai

Nuorodos 
 90minut.pl
 national-football-teams.com
 Futbolinis.lt

Lietuvos futbolininkai
Linas Klimavičius

Linas Klimavičius (g. 1989 m. balandžio 10 d. Panevėžyje) – Lietuvos futbolininkas, gynėjas.

Biografija 
Tėvas Albertas Klimavičius ir brolis Arūnas Klimavičius taip pat futbolininkai.

FK Ekranas 
Karjerą pradėjo „Ekrane“.

FK Sūduva 
„Sūduvoje“ žaidė 2007 m.

Ukraina 
Vėliau išvyko į Ukrainą. Žaidė „Dnipro“ ir „Kryvbas“ klubuose.

Latvija 
Vėliau persikėlė į latvių Rygos „Daugava“.

FK Trakai 
Grįžo į Lietuvą ir kurį laiką žaidė „Trakuose“.

FK Žalgiris 
Atstovavo  Vilniaus „Žalgirio“ klubui.

Rumunija 
Rumunijoje 2019 m. atstovavo Bukarešto „Dinamo“, o 2020 m. persikėlė į Jasų „Politehnica“.

FK Sūduva 
2020 m. rugsėjo 10 d. pranešta, kad atstovaus Marijampolės „Sūduvai“. Jau sekančią dieną (rugsėjo 11 d.) žaidė Lietuvos futbolo taurės turnyro rungtynėse prieš Vilniaus Vytį ir pačioje rungtynių pabaigoje (93 min.) pelnė trečiąjį rungtynių įvartį, bei padėjo įtvirtinti marijampoliečių pergalę. (Galutinis rezultatas 3-0.) A lygoje debiutavo 2020 m. rugsėjo 27 d. prieš FK Riteriai, kurias sūduviečiai laimėjo triuškinamu rezultatu 7:1. 2020 m. A lyga sužaidė ketverias rungtynes ir iškovojo sidabro medalius.

DFK Dainava 
2021 m. žaidė DFK Dainava ekipoje buvo vienas iš ekipos lyderių. Spalio mėn. rungtynėse žaidėjui lūžo skruostikaulis, bet tęsė rungtynes.

FK Panevėžys 
2022 m. sausio mėn. pasirašyta sutartis su „Panevėžio“ klubu pagal formulę vienas plius vienas.

2022 m. kovo 6 d. oficialiai debiutavo A lygos rungtynėse prieš „Riterių“ klubą.

2022 m. balandžio 2 d. rungtynėse prieš „Sūduvos“ klubą pelnė įvartį.

Statistika 
 A lygos statistika

Spalvų reikšmės:
  Ekipa žaidė A lygoje;

Pasiekimai 
 su FK Žalgiris
 A lygos laimėtojas: 2016 m.
 A lygos sidabro laimėtojas: 2017 m.
 LFF taurės laimėtojas: 2018 m.

 su FK Sūduva
 A lyga
 vicečempionas: 2020 m.

asmeniniai
 2022 m. balandžio mėn. geriausias žaidėjas.

Šaltiniai

Nuorodos 
 alyga.lt svetainė
 Soccerway
 Futbolinis.lt
 Transfermarkt
 lietuvosfutbolas.lt
 Globalsportsarchive

Lietuvos futbolininkai
Luca Bonometti

Luka Bonometis (g. 1989 m. sausio 25 d.) – Italijos futbolininkas, žaidžiantis FK Žalgiris Vilnius komandoje saugo pozicijoje.  

Žaidė įvairiose Italijos žemesnių lygų komandose, 2011 m. tarpsezonyje pasirašė kontraktą su Vilniaus „Žalgiriu“. Po 2011 m. A lygos sezono sutartis su žaidėju nebuvo pratęsta.

Šaltiniai 

Italijos futbolininkai
Užsienio futbolininkai Lietuvos komandose
Mohamed Larbi Arouri

Mohamedas Larbi Aruris (g. 1983 m. kovo 13 d. Tunise) – Tuniso futbolininkas, gynėjas.

Biografija 

Profesionalo karjerą pradėjo Tuniso AS Marsa klube, 2006 m. atvyko į FBK Kaunas, kur žaidė iki 2009 m. Vėliau grįžo trumpam į Tunisą, o dabar tęsia karjerą Europoje.

Nuorodos 
 Futbolinis.lt

Tuniso futbolininkai
Užsienio futbolininkai Lietuvos komandose
Vitalijus Gusevas

Vitalijus Gusevas (g. 1983 m. kovo 16 d. Tartu) – Estijos futbolininkas, puolėjas.

Biografija 

Žaisti pradėjo Tammeka Tartu klube, vėliau žaidė įvairiose Estijos komandose, 2005 m. žaidė FBK Kaunas, Jėgeriai Kaunas ir Atlantas Klaipėda klubuose. Sužaidė 1 rungtynes Estijos rinktinėje.

Nuorodos 
 Futbolinis.lt

Estijos futbolininkai
Užsienio futbolininkai Lietuvos komandose
Aušvydas Belickas

Aušvydas Belickas (g. 1961 m. kovo 26 d. Kaune) – Lietuvos žurnalistas, kunigas.

Biografija 
1968–1979 m. mokėsi Birštono vidurinėje mokykloje, 1982–1986 m. studijavo Tėvų Marijonų pogrindinėje kunigų seminarijoje, 1990–1991 m. – R. Šumano žurnalistikos institute (Belgija).

1986–1989 m. Paringio (Ignalinos rajonas), Švenčionių bažnyčių vikaras, 1989 m. – Sangrūdos bažnyčios (Marijampolės rajonas) klebonas, 1989–1990 m. – Vilniaus Šv. Rapolo bažnyčios vikaras. 1991–1995 m. žurnalo „Katalikų pasaulis“ vyriausiasis redaktorius. Išspausdino straipsnių religinio gyvenimo ir moralės klausimais Lietuvos ir užsienio (Vokietijos, Kanados, Lenkijos) leidiniuose. 1988–1990 m. redagavo ir leido Lietuvos Laisvės Lygos biuletenį. Popiežiaus Jono Pauliaus II lankymosi metu buvo Bažnyčios spaudos centro vadovas ir Lietuvos Vyskupų konferencijos atstovas spaudai.  2004–2014 m. Vilniaus Šv. Teresės bažnyčios (Aušros Vartų) kunigas rezidentas, iki 2013 m. Lietuvos policijos kapelionas. Nuo 2014 m. Vilniaus Šv. Mikalojaus bažnyčios klebonas, Vilniaus apskrities vyriausiojo policijos komisariato kapelionas.

Apdovanojimai 
• 2007 m. Valstybės sienos apsaugos tarnybos atminimo ženklas „Už nuopelnus Lietuvai stojant į Šengeno erdvę“

• 2010 m. Lietuvos policijos III laipsnio pasižymėjimo ženklas „Už nuopelnus“

• 2010 m. Lietuvos šaulių sąjungos III laipsnio pasižymėjimo ženklas „Už nuopelnus Šaulių sąjungai“

• 2011 m. Lietuvos policijos I laipsnio pasižymėjimo ženklas „Angelas sargas“

Šaltiniai 

Lietuvos redaktoriai
Lietuvos kunigai
Jūra Marija Baužytė

Jūra Marija Baužytė-Štikelienė (1933 m. sausio 13 d. Kuršėnuose, Šiaulių apskritis – 2018 m. spalio 24 d. Vilniuje) – Lietuvos žurnalistė, publicistė.

Biografija 
1951 m. baigė Panevėžio 2-ąją vidurinę mokyklą, 1956 m. Vilniaus universiteto Istorijos-filologijos fakultete – žurnalistikos specialybę.

1956 m. „Valstiečių laikraščio“, 1957–1960 m. laikraščio „Komjaunimo tiesa“ korespondentė. 1960–1992 m. „Tiesos“ korespondentė, skyriaus vedėja. 1992–1995 m. įmonės Lietuvos geležinkeliai laikraščio „Geležinkelininkas“ korespondentė. Daugiausia rašė dorovinio auklėjimo klausimais. Rašinius spausdino įvairiuose leidiniuose.  Kelerius metus vadovavo Lietuvos žurnalistų sąjungos publicistikos sekcijai.

Parašė ir parengė skyrių apie žuvusius 1991 m. sausio 13 d. prie Televizijos bokšto bei radijo ir televizijos pastatų, parašė keletą apybraižų knygai „Lietuva, 1991 m. sausio 13“. Redagavo buvusio LR Seimo pirmininko ir švietimo ministro Konstantino Šakenio prisiminimų dvitomį „Vaizdai ir mintys nelaisvėje“.

Palaidota Saltoniškių kapinėse. Sesuo televizijos žurnalistė Nijolė Baužytė (g. 1938 m.).

Bibliografija 
 Išdalyta saulė: apybraižos. – Vilnius: Mintis, 1972. – 104 p.
 Horizontai: Vinco Mickevičiaus-Kapsuko premijos laureatų kūrybos rinktinė. – Vilnius: Mintis, 1979. – 176 p.: iliustr.
 Žirgai lekia per rūką: publicistinės apybraižos / iliustr. Danutė Baužytė-Baginskienė. – Vilnius: Valstybinis leidybos centras, 1991. – 143 p.: iliustr. – ISBN 5-89942-612-8
 Šviesa iš toli: knygnešys Karolis Baužys ir jo palikuonys. – Vilnius: Voruta, 2000. – 138 p.: iliustr. – ISBN 9986-510-31-7
 Lenkiuosi gimtinei: Milvydiškiams, kurių jau nebėra / Stasys Štikelis. – Klaipėda: S. Jokužio leidykla-spaustuvė, 2004. – 151 p.: iliustr. – ISBN 9986-31-111-X
 Pavėlavę lieka stotyje: neišsiųsti laiškai / dail. Agnė Juršytė. – Vilnius: Mintis, 2009. – 413 p.: iliustr. – ISBN 978-5-417-00983-9
 Mėnulio užtemimo naktį: publicistinis romanas: tiems, kurie nesijaučia laimingi. – Vilnius: Lietuvos edukologijos universiteto leidykla. 2015. – 150 p. – ISBN 978-609-471-000-1

Įvertinimas 
 1983 m. LSSR nusipelniusi žurnalistė 
 2008 m. Lietuvos žurnalistų sąjungos medalis „Už nuopelnus žurnalistikai“

Šaltiniai 

Lietuvos žurnalistai
Lietuvos redaktoriai
Lietuvos enciklopedininkai
Valdas Bartasevičius

Valdas Bartasevičius (g. 1954 m. lapkričio 21 d. Veisiejuose, Lazdijų rajonas) – Lietuvos žurnalistas, redaktorius.

Biografija 
1972 m. baigė Vilniaus S. Nėries vidurinę mokyklą, 1977 m. Vilniaus universiteto Istorijos fakultete – žurnalistikos specialybę. 1981–1983 m. mokėsi Maskvos universiteto žurnalistikos fakulteto aspirantūroje.

1978 m. pradėjo dirbti Vilniaus universiteto žurnalistikos katedroje. 1991–2006 m. – Žurnalistikos instituto dėstytojas ir dienraščio „Lietuvos rytas“ redakcijos darbuotojas: korespondentas Maskvoje, apžvalgininkas, specialusis korespondentas.

2005 m. prezidento Valdo Adamkaus patarėjas.  Žurnalistikos enciklopedijos straipsnių autorius.

Bibliografija 
 Užgesęs saulėlydis virš Budavonės, su Jonu Šidlausku, Vilkaviškis, Olimpija, 1992 m.

Įvertinimas 
 1994 m. Vito Lingio premija,
 1997 m. Demokratinio spaudos fondo paskelbto konkurso „Spauda stabdo korupciją“ laureatas.

Šaltiniai 

Lietuvos enciklopedininkai
Lietuvos žurnalistai
Vytautas Barauskas (1934)

Vytautas Barauskas (g. 1934 m. sausio 28 d. Valinėje, Radviliškio valsčius, Šiaulių apskritis – 2015 m. kovo 22 d. Vilniuje) – Lietuvos poetas, žurnalistas, redaktorius.

Biografija 
1952–1953 m. Kėdainių rajono laikraščio „Tarybinis kelias“ bei Kauno srities laikraščio „Kauno tiesa“ etatinis literatūrinis darbuotojas, vėliau Eltos neetatinis korespondentas Kėdainių rajone. 1953–1957 m. LLKJS Kėdainių rajono komiteto I sekretorius. 1960–1962 m. Lietuvos radijo ir televizijos komiteto radijo redaktorius, televizijos laidų vaikams ir jaunimui vyr. redaktorius. 1962–1963 m. žurnalo „Žemės ūkis“ atsakingasis sekretorius. 1963–1971 m. žurnalo „Genys“ vyr. redaktorius. 1966 m. baigė Aukštosios partinės mokyklos prie SSKP CK žurnalistikos skyrių. 1971–1984 m. žurnalo „Jaunimo gretos“ vyr. redaktorius.  1985–1987 m. Lietuvos kino studijos Dokumentikos vyr. redaktorius. 1994 m. redagavo savaitraštį „Lietuvos darbininkas“, buvo Respublikinių profsąjungos kultūros rūmų direktoriaus pavaduotojas.

Parašė apybraižų, reportažų. Jo tekstais kompozitoriai sukūrė per 600 dainų, mažąją operetę „Meškino liga“. 

Lietuvos vyresniojo amžiaus žmonių konfederacijos prezidentas. Liberalų ir centro sąjungos narys.

Bibliografija 
 Ąžuolai grūdinasi vėtrose: biografinė apybraiža apie Karolį Didžiulį. – Vilnius, 1964.
 Mažųjų lopšinė: eilėraščiai vaikams (iliustr. Lelija Bičiūnaitė). – Vilnius: Vaga, 1967. – 24 p.: iliustr.
 Komjaunuoliška mūsų jaunystė: albumas-plakatas / Vytautas Barauskas, Aloyzas Smilingis. – V.: Mintis, 1970. – 244 p.: iliustr.
 Marytė: apysaka apie Marytę Melnikaitę (iliustr. Zosė Vasilenkaitė). – Vilnius: Vaga, 1971. – 32 p.: iliustr.
 Saulutės žirgeliai: eilėraščiai vaikams (iliustr. Elvyra Kriaučiūnaitė-Stanelienė). – Vilnius: Vaga, 1972. – 28 p.: iliustr.
 Mano saulės spalvos: dainos Vytauto Barausko tekstais (sud. Mikalojus Novikas). – Vilnius: Vaga, 1987. – 119 p.: nat.
 Meilės vardas: eilėraščiai, dainos. – Vilnius: Danielius, 1997. – 106 p.: iliustr. – ISBN 9986-442-43-5
 Alfonsas Ramanauskas: Lietuvos jūrų laivyno įkūrėjas, pirmasis ir ilgametis Lietuvos jūrų laivininkystės viršininkas: dokumentinė fotonovelė. – Vilnius: Danielius, 1999. – 81 p.: iliustr. – ISBN 9986-442-75-3
 …taurė meilės vynui: meilės lyrika. – Vilnius: Vyto mūza, 2003. – 135 p.: iliustr. – ISBN 9955-9598-0-0
 Įskiepyti žodžiai: aforizmai, sentencijos. – Vilnius: Vyto mūza, 2004. – 296 p.: iliustr. – ISBN 9955-9598-1-9
 Po keturių tylėjimų: meilės lyrika. – Vilnius: Firidas, 2009. – 130 p.: iliustr. – ISBN 978-9955-590-82-8

Įvertinimas 
 1974 m. Lietuvos komjaunimo premija
 1984 m. LTSR nusipelnęs žurnalistas
 Stasio Šimkaus premija

Šaltiniai

Nuorodos 
 Diskografija

Lietuvos redaktoriai
Lietuvos poetai
Lietuvos vaikų rašytojai
Henrikas Baltrušaitis

Henrikas Baltrušaitis (1902 m. liepos 17 d. Burgaičiuose, netoli Sudargo – 1940 m. balandžio 27 d. Kaune) – Lietuvos žurnalistas, satyrikas, feljetonistas.

Biografija 
Nepriklausomybės kovų dalyvis. Studijavo Lietuvos universitete.

Satyrinius kūrinius spausdino įvairiuose leidiniuose. „Kuntaplyje“ pasirašydavo Alb. Zabediejumi, „Karyje“ H. Trakučiu, „Darbe“ ir „Policijoje“ Henr. Vingėla, „Lietuvos keleivyje“ Pričkumi Stenkumi ir pan.

Bibliografija 
 Atsargiai, dažyta: feljetonų rinkinys, 1939 m.

Šaltiniai 

Lietuvos satyrikai
Lietuvos žurnalistai
Linas Balsys (1961)

Linas Balsys (g. 1961 m. gegužės 1 d. Vilniuje) – Lietuvos radijo ir televizijos žurnalistas, redaktorius, LR Seimo narys.

Biografija 
1979 m. baigė Vilniaus 23-ąją vidurinę mokyklą, 1984 m. Vilniaus universiteto Istorijos fakulteto žurnalistikos specialybę.

1982 m. gruodžio mėn. pradėjo dirbti Lietuvos radijo Laidų užsieniui redakcijos išleidėju. Vėliau šios redakcijos laidų anglų kalba skyriaus jaunesnysis redaktorius, redaktorius. Nuo 1986 m. Lietuvos televizijos Visuomeninių, Valstybės laidų, Politinių programų redakcijų, nuo 1993 m. TV visuomeninių programų direkcijos vyresnysis redaktorius. Rengė radijo pažintines laidas tautiečiams užsienyje, televizijos laidas tarptautinių santykių temomis, užsienio politikos apžvalgas.

Nuo 1997 m. radijo stoties „M-1 Plius“ darbuotojas.  2002–2009 m. Lietuvos nacionalinio radijo ir televizijos korespondentas Briuselyje. 2009–2011 m. prezidentės Dalios Grybauskaitės atstovas spaudai.  2011–2012 m. dėstė žurnalistiką ir viešuosius ryšius Vilniaus universitete ir Kauno technologijos universitete.

2011–2012 m. „Žaliosios politikos instituto“ direktorius. Nuo 2012 m. Seimo narys.

2014 m. Lietuvos Respublikos Prezidento rinkimų dalyvis (jam nepavyko surinkti būtino parašų kiekio).

Įvertinimas 
2003 m. apdovanotas atminimo ženklu.  2004 m. apdovanotas ordino „Už nuopelnus Lietuvai“ Riterio kryžiumi.  Išrinktas geriausiu 2005 m. TV žurnalistu.

Šaltiniai 

Lietuvos redaktoriai
Lietuvos radijo žurnalistai
Lietuvos televizijos žurnalistai
Seimo nariai
Ypras

Ypras (, ) – miestas vakarų Belgijoje, Vakarų Flandrijos provincijoje, Prancūzijos pasienyje, Lilio aglomeracijoje.

Istorija 

Miestas rašytiniuose šaltiniuose minimas nuo VIII a. Viduramžiais tai buvo vienas turtingiausių Europos miestų, jame gyveno ~80 tūkst. žmonių. Vėliau Ypras buvo nukonkuruotas Briugės ir Gento, o šimtamečio karo metu nuniokotas. XVI a. pab. tapo jansenizmo religiniu centru.

Ypras tapo I pasaulinio karo sūkurio centru – 1914 m. čia vyko Ypro mūšis, pirmą kartą panaudoti cheminiai ginklai (tarp jų nuo miesto vardo kilęs ipritas). Miestas karo metu visiškai suniokotas. Po karo pastatytas paminklas čia žuvusiems Antantės kariams – Meneno vartai.

Belgijos miestai
Vilniaus Balsių progimnazija

Vilniaus Balsių progimnazija – dieninė, savarankiško mokymosi bendrojo lavinimo mokykla, esanti Vilniuje, Balsiuose (Verkių seniūnija), vykdanti pradinio ir pagrindinio ugdymo programas lietuvių kalba. Mokykloje plačiai išvystyta neformaliojo ugdymo veikla. Įstaigos kodas 302589995. Steigėjas Vilniaus miesto savivaldybės taryba. Mokyklos plotas siekia 11 000 m².

Adresas: Bubilo g. 8, Vilnius, LT–08400 (5-8 klasių skyrius);

Balsių g.20, Vilnius, LT-08400 (1-4 klasių skyrius).

Istorija 

Iki mokyklos pastatymo moksleiviai eidavo į Vilniaus Jeruzalės pradinę (Žaliųjų Ežerų g. 85), Vilniaus Jeruzalės vidurinę ir kitas Vilniaus miesto mokyklas.

2003 m. buvo parengtas pirmas mokyklos projektas, bet jo vėliau atsisakyta.

Mokykla Balsiuose pradėjo kilti 2010 m. vasarą viešosios ir privačios partnerystės principu, bendradarbiaujant su Vilniaus miesto savivaldybe.

2011 m. atvėrė duris 828 vietų mokykla.  Suformuota 13 pradinio ugdymo, 2 priešmokyklinio ugdymo, 11 mokyklinio ugdymo klasių. 

Lanko iš Balsių, Ožkinių, Naujanerių, Kryžiokų, Birelių, Sakališkių, Pagubės, Krakiškių, Naujųjų Verkių ir iš kitų aplinkinių rajonų.

2015 m. rugsėjo 1 d. darbą pradėjo kaip Vilniaus Balsių progimnazija.

2020 m. rugsėjo 1 d. buvo atidarytas Vilniaus Balsių progimnazijos pradinio ugdymo skyrius (Balsių g. 20, Vilnius)

Direktoriai 
 2011–2018 m. Loreta Kačiušytė-Skramtai
 nuo 2018 m. Virginija Giršvildienė

Šaltiniai

Nuorodos 
 Mokyklos svetainė
 Mokyklos svetainė Facebook

Lietuvos progimnazijos
Balsių
Giedrius Simonavičius

Giedrius Simonavičius (g. 1981 m.) – Lietuvos žurnalistas.

Biografija 

2000 m. baigė Ukmergės Antano Smetonos vidurinę mokyklą. 2004 m. baigė Vilniaus universiteto Komunikacijos fakulteto Žurnalistikos institutą.

2002 m. dirbo „Respublikoje“. 2002–2007 m. LNK žinių verslo rubrikos žurnalistas. 2007–2011 m. LTV žinių ir verslo rubrikos vedėjas bei žurnalistas. Taip pat vedė apžvalginę laidą “Savaitė”.  2011–2012 m. Lietuvos banko Ryšių su visuomene skyriaus viršininkas.  2012–2018 m. Lietuvos banko Komunikacijos departamento direktorius.

Nuorodos 

Lietuvos žurnalistai
Lietuvos laidų vedėjai
Lietuvos televizijos žurnalistai
Vytautas Jonas Bagdanavičius

Vytautas Jonas Bagdanavičius (1908 m. gruodžio 26 d. Slavikuose – 2001 m. vasario 27 d. Čikagoje) – Lietuvos kunigas, rašytojas, spaudos darbuotojas, JAV lietuvių visuomenės veikėjas.

Biografija 

Baigęs Kudirkos Naumiesčio vidurinę mokyklą, 1926 m. mokėsi Kudirkos Naumiesčio mokytojų kursuose. 1926–1930 m. mokytojavo, paskui įstojo į Vilkaviškio kunigų seminariją. 1936 m. įšventintas kunigu, Vytauto Didžiojo universitete studijavo teologiją, 1939 m. įsigijo teologijos licenciato laipsnį, o vėliau ligi 1943 m. studijavo humanitarinius mokslus. 1938 m. Grenoblio universitete studijavo prancūzų kalbą, 1944 m. Miuncheno universitete – filosofiją ir psichologiją.

Nuo 1936 m. dirbo vikaru įvairiose Lietuvos parapijose, nuo 1942 m. – pranciškonų kapelionas. 1945 m. Vokietijoje įsteigė laikraštį „Naujasis gyvenimas“ ir iki 1948 m. jį redagavo. 

1949 m. atvyko į JAV, įstojo į marijonus ir įsijungė į jų darbus. 1950–1951 m. savaitraščio „Laivas“ redaktorius, nuo 1952 m. dienraščio „Draugas“ moderatorius, rašė vedamuosius, vadovavo Lietuviškos knygos klubui. Nuo 1960 m. Čikagos marijonų vienuolyno vyresnysis. 1964–1967 m. Lietuvių žurnalistų sąjungos centro valdybos pirmininkas. Nuo 1963 m. Pedagoginio lituanistikos instituto rektorius, institute skaitė kursus apie tautos sampratą ir tautinę individualybę. 

Suredagavo prelato M. Krupavičiaus atsiminimus (1972 m.), paskelbė religinių veikalų ir straipsnių.

Bibliografija 
 Lietuvių laikraštininkas išeivijoj 1964 m.
 Kultūrinės gelmės: Tautosakinė studija 1969 m.
 Vilniaus vyskupo užrašai: romanas 1970 m.
 Laumės, jų religija ir kultūra. Chicago: Pedagoginis lituanistikos inst. ir lituanistikos tyrimo ir studijų centras, 1982 m. 290 p. ISBN 0936694491.
 Tikėjimo, išminties ir taikos dvasia, 1991 m.

Šaltiniai 

Lietuvos redaktoriai
JAV lietuvių bendruomenės veikėjai
Lietuvos kunigai
Belgijos šventės

Belgijoje yra dvylika oficialių švenčių dienų. Dvi iš jų visada būna sekmadieniais. Kitos šventės taip pat švenčiamos, bet jos nėra oficialios valstybinės šventės, ir darbdaviai neprivalo suteikti savo darbuotojams poilsio dienos. Tačiau kai kurie darbdaviai suteikia laisvas dienas pagal Europos sąjungos direktyvas.

Valstybių šventės
Belgijos kultūra
Breaking Benjamin

„Breaking Benjamin“ – amerikiečių alternatyviojo metalo grupė, susikūrusi 1998 m. Vilks Baryje, Pensilvanijoje, JAV.

Istorija

Pradžia 

Grupė susiformavo 1998 m. Tuomet grupėje buvo tik vokalistas Benjamin Burnley ir perkusionistas Jeremy Hummel. „Breaking Benjamin“ greit sukaupė stiprią palaikymo komandą savo namų valstijoje, Pensilvanijoje. Grupė savo vardą įgijo per incidentą, kai Bernlis dainavo grupės „Nirvana“ dainą viename klube. Jis nuspyrė mikrofono stovą ir jį sulaužė. Žmogus, kuriam priklausė mikrofonas, užlipo ant scenos ir pasakė: „Norėčiau padėkoti jam už tai, kad sulaužė mano sumautą mikrofoną.“ 1999 m. grupė trumpam pakeitė pavadinimą į „Plan 9“, vėliau, 2001 m., po įvairių grupės išsidėstymo pasikeitimų, pavadinimas buvo pakeistas atgal į „Breaking Benjamin“ ir du Bernlio draugai, Aaron Fink ir Mark Klepaski, paliko savo ankstesnę grupę „Lifer“ ir prisijungė prie „Breaking Benjamin“ kaip gitaristas ir bosistas.

Nariai 

Dabartiniai narai
 Benjamin Burnley – vokalistas, gitaristas (1998–2011, 2014–dabar)
 Jason Rauch – gitaristas (2014–dabar)
 Keith Wallen – gitaristas (2014–dabar)
 Aaron Bruch – bosistas (2014–dabar)
 Shaun Foist – perkusionistas (2014–dabar)

Buvę nariai
 Aaron Fink – gitaristas (1998, 2002–2011)
 Nick Hoover – bosistas (1998)
 Andy Seal – bosistas (1999)
 Jason Davoli – bosistas (1999–
2000)
 Jonathan Price – bosistas (2001)
 Mark Klepaski – bosistas (2002–2011)
 Chris Lightcap – perkusionistas (1998)
 Jeremy Hummel – perkusionistas (1999–2004)
 Chad Zeliga – perkusionistas (2005–2010)

Diskografija 
Studijiniai albumai
 Saturate (2002)
 We Are Not Alone (2004)
 Phobia (2006)
 Dear Agony (2009)
 Dark Before Dawn (2015)
 Ember (2018)

Nuorodos 
 Oficiali svetainė
 Breaking Benjamin svetainėje Discogs.com

JAV metalo atlikėjai
Sistano ir Beludžistano provincija

Sistano ir Beludžistano provincija () – provincija Irano pietryčiuose. Tai didžiausia Irano provincija. Administracinis centras – Zahedanas.

Geografija 

Provincija ribojasi su Pakistanu ir Afganistanu, o iš pietų yra skalaujama Omano įlankos. Provinciją sudaro du regionai – Sistanas šiaurėje ir Beludžistanas pietuose. Šiaurinėje dalyje plyti Sistano įduba, kurios dugne telkšo Hamuno ežerai, maitinami į įdubą sutekančių upių. Likusi provincijos dalis kalnuota, yra veikiantis Taftano ugnikalnis (3940 m) bei keletas užgesusių. Vakaruose prieina Dešte Luto dykumos pakraštys. Klimatas sausas, karštas, prie jūros didelis oro drėgnumas.

Gyventojai 

Vyraujančios tautos – beludžiai, sistaniai (persai), brahujai, puštūnai ir kt. Yra daug tiek musulmonų šiitų, tiek sunitų.

Didžiausi miestai: Zahedanas, Zabolis, Iranšehras, Čahbeharas, Saravanas, Chešas, Konarakas.

Administracinis suskirstymas 
 
Provincija padalinta į 14 šahrestanų:
 Čahbeharo šahrestanas
 Dalgano šahrestanas
 Hirmendo šahrestanas
 Iranšehro šahrestanas
 Chešo šahrestanas
 Konarako šahrestanas
 Nikšehro šahrestanas
 Saravano šahrestanas
 Sarbezo šahrestanas
 Sorano šahrestanas
 Zabolio šahrestanas
 Zaboli šahrestanas
 Zahedano šahrestanas
 Zehako šahrestanas

UNPO nariai
Irano provincijos
Kermano provincija

Kermano provincija () – provincija Irano pietryčiuose. Tai antra pagal dydį Irano provincija. Administracinis centras – Kermanas.

Istorija 

Provincija įkurta Achemenidų satrapijos Karmanijos vietoje.

Geografija 

Provincija įsikūrusi Irano kalnyne, todėl paviršius daugiausia kalnuotas (aukščiausia viršūnė – Hazaranas, 4500 m). Rytuose plyti Dešte Luto dykuma, kitur būdingos stepės ir pusdykumės, o gyvenvietės įkurtos daugiausia oazėse. Klimatas daugiausia sausas, karštas, pietuose drėgnesnis.

Gyventojai 

52,9 % Kermano provincijos gyventojų gyvena miestuose, 46 % – kaimuose, 1,1 % – klajokliai. Vyraujančios tautos – persai, beludžiai, afšarai ir kt.

Didžiausi miestai: Kermanas, Sirdžanas, Rafsandžanas, Džiroftas, Bamas, Zarandas, Šehrebabakas.

Administracinis suskirstymas 
 
Provincija padalinta į 20 šahrestanų:

Irano provincijos
Jezdo provincija

Jezdo provincija () – provincija Irano centrinėje dalyje. Administracinis centras – Jezdas.

Geografija 

Provincija įsikūrusi Irano kalnyne, todėl paviršius daugiausia kalnuotas. Rytuose plyti Dešte Luto dykuma, šiaurėje – Dešte Keviras, kitur būdingos stepės ir pusdykumės, o gyvenvietės įkurtos daugiausia oazėse. Klimatas daugiausia sausas, karštas. Vasarą temperatūra gali viršyti 40 °C, o žiemą pasitaiko šalnų.

Gyventojai 

75,1 % Kermano provincijos gyventojų gyvena miestuose, 24,9 % – kaimuose. Vyraujanti tauta – persai. Nors didžioji dauguma tikinčiųjų yra musulmonai šiitai, tačiau Jezdo provincijoje gyvena bene didžiausia Irane zoroastrizmo išpažinėjų bendruomenė.

Didžiausi miestai: Jezdas, Meibodas, Ardakanas, Tabasas, Bafkas.

Administracinis suskirstymas 
 
Provincija padalinta į 10 šahrestanų:

 Abarkuho šahrestanas
 Ardakano šahrestanas
 Bafko šahrestanas
 Behabado šahrestanas
 Chatamo šahrestanas
 Mehrizo šahrestanas
 Meibodo šahrestanas
 Saduko šahrestanas
 Tabaso šahrestanas
 Tafto šahrestanas
 Jezdo šahrestanas

Irano provincijos
Isfahano provincija

Isfahano provincija () – provincija Irano centrinėje dalyje. Administracinis centras – Isfahanas.

Geografija 

Pietine provincijos dalimi eina Zagroso kalnų juosta, šiaurėje iškilę Karkaso kalnai. Tarp šių kalnų yra derlingas slėnis, drėkinamas Zajenderudo upės. Ši upė užsibaigia pietryčiuose telkšančioje Gavchunio druskingoje maršoje. Šiaurėje priklauso dalis Namako ežero. Klimatas sausringas, o vidutinės temperatūros metų bėgyje svyruoja tarp 40,6 °C ir 10,6 °C.

Gyventojai 

83,3 % Kermano provincijos gyventojų gyvena miestuose, 16,7 % – kaimuose. Vyraujanti tauta – persai, yra bachtiarų, kaškajų, gruzinų, armėnų, žydų ir kt.

Didžiausi miestai: Isfahanas, Kašanas, Chomeinšehras, Nadžafabadas, Šahinšehras, Šahreza.

Administracinis suskirstymas 
 
Provincija padalinta į 22 šahrestanus:

Irano provincijos
Kroatijos futbolo varžybos 2011–2012 m.

Kroatijos futbolo varžybos 2011–2012 m.
  prasidėjo 2011 m. vasarą, baigėsi 2012 m. pavasarį;
 s turnyras prasidėjo 2011 m. rudenį, finalas įvyko 2012 m. pavasarį.

2010–2011 m. Pirma lyga (1. HNL) 
 Pirma lyga arba PrvaLiga (1.HNL) – aukščiausioji futbolo lyga.
 21–asis čempionatas atkūrus šalies nepriklausomybę.
 Dalyvavo 16 komandų.

Turnyrinė lentelė 
 Zagrebo „Dinamo“ tapo šalies čempionais.

Pastabos.
 a) NK Karlovac turėjo vieno taško nuobaudą.
 b) NK Varaždin turėjo vieno taško nuobaudą.
 c) NK Varaždin pašalinti iš čempionato, nes neatvyko į rungtynes antrą kartą sezone.  
(N) Pirmos lygos naujokai.

2011–2012 m. Kroatijos futbolo taurė 
 Kroatijos futbolo taurė – pagrindinis futbolo taurės turnyras Kroatijoje.
 Tai buvo 21–asis taurės turnyras, atkūrus šalies nepriklausomybę.
 Finale buvo žaidžiamos dvejos rungtynės.

Finalo ir pusfinalio rungtynės

Pirmosios rungtynės

Atsakomosios rungtynės 

 Dinamo Zagreb nugalėjo bendru rezultatu 3–1 ir iškovojo šalies futbolo taurę.

Šaltiniai

Nuorodos 
 RSSSF duomenų bazė
 Foot.dk archyvas 
 SOCCERWAY

Kroatijos futbolo varžybos
Europos futbolo varžybos 2011–2012 m.
Ignas Šlapelis

Ignas Šlapelis (1881 m. sausio 31 d. Bugailiškiai, Šimonių valsčius – 1955 m. birželio 3 d. Čikaga) – Lietuvos dailėtyrininkas, meno istorikas, dailininkas.

Biografija 
Mokėsi Liepojos gimnazijoje, 1899–1904 m. Žemaičių kunigų seminarijoje Kaune. 1904–1905 m. Krokuvoje, Paryžiuje, 1907 m. Florencijoje ir 1908 m. Romoje studijavo meną.

1910 m. iš studijų Vakarų Europoje grįžo į Lietuvą, bet netrukus buvo mobilizuotas Rusijos imperijos kariuomenėn, tarnavo Sevastopolyje, Kryme. Grįžęs į Lietuvą dalyvavo Lietuvių dailės parodose. 1914 m. kaip atsargos karininkas mobilizuotas ir išsiųstas į frontą, sužeistas. Grįžęs nuo 1921 m. mokytojavo Kauno Saulės mokytojų seminarijoje ir Aukštesniuosiuose piešimo kursuose. Nuo 1922 m. Kauno meno mokyklos mokytojas, čia dėstė meno istoriją, kultūros istoriją ir meno filosofiją. 1929–1940 m. Kauno meno mokyklos direktorius.

1944 m. pasitraukė į Vokietiją, 1948 m. apsigyveno Čikagoje. 

Studijuodamas Krokuvos dailės akademijoje, priklausė „Rūtos“ draugijai. 1926 m. buvo Lietuvos dailės draugijos meno turtų globėjas. Iš viso nutapė daugiau nei 200 paveikslų. Nuo 1925 m. dalyvaudavo lietuvių dailės parodose. Nuo 1935 m. Lietuvos dailininkų draugijos narys.

Bendradarbiavo leidiniuose „Aušrinė“, „Švietimo darbas“, „Lietuva“, „Lietuvaitė“, „Lietuva ir lietuviai“, „Logos“, „Židinys“, „Iliustruotoji Lietuva“, „Bangos“, „Literatūros naujienos“, „Muzikos menas“, „Pradai ir žygiai“, „XX amžius“ ir kt. 

Išvertė M. Montesori „Mokslinės pedagogikos metodas, pritaikytas vaikų aklėjimui „vaiko namuose““ (1927 m.). Paruošė „Dvylika M. K. Čiurlionio paveikslų – Zodijako ženklai“ (1927 m.), kartu su P. Galaune – „M. K. Čiurlionio kūrinių katalogą“ (1927 m.).

Bibliografija 
 Meno istorijos matmenys, 1930 m.
 Rymo Katalikų Bažnyčios meno istorija, 1935 m.
 Apie Lietuvos meną, 1935 m.
 Juozas Pautienius, 1955 m.

Šaltiniai 

Lietuvos dailininkai
Lietuvos menotyrininkai